Þingræður haldnar á Alþingi Íslendinga

Forseti (EystJ): Ég mun að venju gefa stutt yfirlit um störf Alþingis. Þingið hefur staðið frá II. okt. til 21. des. 1971 og frá 20. jan. til 20. maí 1972, alls 194 daga. Þingfundir hafa verið haldnir sem hér segir: Í neðri deild 90 Í efri deild 97 Í sameinuðu þingi 77 Alls 264 Þingmál og úrslit þeirra hafa orðið sem hér segir: 1. Lagafrumvörp: 1. Stjórnarfrumvörp: a. Lögð fyrir neðri deild 45 b. Lögð fyrir efri deild 35 c. Lögð fyrir sameinað þing 2 82 2. Þingmannafrumvörp: a. Borin fram í neðri deild 37 b. Borin fram í efri deild 27 64 - 146 Úrslit lagafrumvarpa urðu þessi: a. Afgreidd sem lög: Stjórnarfrumvörp 67 Þingmannafrumvörp 25 92 b. Vísað til ríkisstjórnarinnar: Stjórnarfrumvarpi 1 Þingmannafrumvörpum 5 6 c. Ekki útrædd: Stjórnarfrumvörp 14 Þingmannafrumvörp 34 48 146 II. Þingsályktunartillögur: Bornar fram í sameinuðu þingi 109 Bornar fram í neðri deild 7 116 Úrslit urðu þessi: a. Ályktanir Alþingis 45 b. Ályktanir neðri deildar 1 46 c. Vísað til ríkisstjórnarinnar: Í sameinuðu þingi 12 Í neðri deild 3 15 d. Ekki útræddar: Í sameinuðu þingi 52 Í neðri deild 3 55 116 III. Fyrirspurnir: Bornar fram í sameinuðu þingi 61 Borin fram í neðri deild 1 Borin fram í efri deild 1 63 Sumar eru fleiri saman á þskj., svo að málatala þeirra er ekki nema 26 Allar voru fsp. þessar ræddar nema fjórar. Mál til meðferðar í þinginu urðu 288 Tala prentaðra þingskjala 966 Eins og sjá má af því, sem nú hefur verið rakið, hefur þetta verið óvenju annasamt og afkastamikið þing. Mörg stórmál hafa verið afgreidd og verulegur ágreiningur orðið um sum þeirra, sem verða vill, þegar meirihlutaskipti verða á Alþ. og stjórnarskipti og ný stefna er mótuð í löggjafarstarfinu. Hvað sem ágreiningi liður og ólíkum viðhorfum í mörgu tilliti, mun þó allur þingheimur sameinast um þá ósk nú í lokin, að störf þessa Alþingis, sem nú er að ljúka, megi verða til farsældar landi og þjóð. Margs er að minnast frá þingstörfunum að þessu sinni, en minnisstæðastur verður okkur 15. febr. Þann dag ákvað Alþingi með 60 shlj. atkv. að færa fiskveiðilandhelgi Íslands út í 50 sjómílur frá grunnlínum 1. sept. n. k. 15. febrúar 1972 varð þar með einn af merkustu dögunum í viðburðaríkri sögu Alþingis og þá um leið í sögu þjóðarinnar. Gott er þess að minnast, að þjóðin öll stendur að baki þessari ákvörðun, sem tekin var af 60 mönnum í þessum sal og þá einnig öllu því, sem gera þarf til þess að koma þessu máli heilu í höfn. Sameinuð mun þjóðin taka því, sem að höndum ber á þeirri leið, og í engu hvika frá þeirri ákvörðun, sem hér var tekin. Þessi órjúfandi samheldni mun tryggja farsæl úrslit þessa mikla máls. Ég þakka hv. þm. og hæstv. ríkisstj. fyrir góða samvinnu. Deildarforsetum og varaforsetum þakka ég gott og náið samstarf, sem hefur verið meira og með öðru sniði en áður hefur tíðkazt á Alþ. og að mínu mati til góðs fyrir þingstörfin og stofnunina sjálfa. Skrifurum þingsins þakka ég mikilsverða aðstoð og gott starf. Starfsfólki Alþingis færi ég alúðarþakkir fyrir ágætt framlag til þingstarfanna á óvenju annasömu þingi. Þm. öllum óska ég góðrar heimferðar og heimkomu og læt í ljós þá von, að öll megum við heil hittast hér á næsta hausti. Öllum landsmönnum óska ég árs og friðar.



Herra forseti. Ég vil fyrir hönd okkar þm. þakka hlý orð og góðar óskir. Ég veit líka, að ég mæli fyrir hönd allra þm., þegar ég þakka hæstv. forseta fyrir röggsama og réttsýna fundarstjórn, lipurð og góða samvinnu við okkur þm. í fundarstjórnarstörfum öllum. Við látum í ljós þá ósk og von, að hæstv. forseti og fjölskylda hans eigi ánægjulegt sumar og óskum þeim alls velfarnaðar í nútíð og framtíð. Ég vonast til þess, að við þm. sjáum hæstv. forseta heilan og hressan, þegar við hittumst aftur á næsta þingi. Þessum árnaðaróskum og þökkum til staðfestingar vildi ég leyfa mér að biðja þm. að rísa úr sætum. - 
            

Forseti (EystJ): Ég þakka hv. 2. þm. Reykv. fyrir hlýjar óskir í minn garð og minnar fjölskyldu og ég vonast eftir því, að þm. njóti góðs og gleðilegs sumars og endurtek að öðru leyti heillaóskir mínar þeim til handa.



Gefið hefur verið út svofellt forsetabréf: „Forseti Íslands gerir kunnugt: Alþingi, 92. löggjafarþing, hefur lokið störfum. Mun ég því slíta Alþingi í dag, laugardaginn 20. maí 1972. Gert í Reykjavík, 20. maí 1972. Kristján Eldjárn. Ólafur Jóhannesson. Forsetabréf um þinglausnir.“ Samkvæmt þessu bréfi, sem ég hef nú lesið, lýsi ég því yfir, að þessu þingi, sem nú hefur lokið störfum, er slitið. Ég óska þm. og fjölskyldum þeirra velfarnaðar, þjóðinni allra heilla og gleðilegrar hátíðar, sem nú fer í hönd, og hið alþm. að minnast fósturjarðar vorrar, Íslands, með því að rísa úr sætum. Þingheimur stóð upp og forsrh., Ólafur Jóhannesson, mælti: „Heill forseta vorum og fósturjörð. Ísland lifi.“ Tóku þm. undir þau orð með ferföldu húrrahrópi. Var síðan af þingi gengið.